EkBass/fiwiki-20250220-pages-articles huggingface dataset:
Lohjan pappila

Lohjan pappila (ruots. Lojo prästgård) on Lohjalla, Uudellamaalla sijaitseva entinen kirkkoherran virka-asunto. Vuonna 1861 valmistunut pappila on edelleen Lohjan seurakunnan omistuksesta, mutta nykyisin rakennuksessa toimii Lohjan museo. Rakennus on säilynyt hyvin alkuperäisessä asussaan lukuun ottamatta länsipäädyn tiilirakenteista arkistosiipeä, joka lisättiin vuonna 1911. Pappilaa on kutsuttu myös nimellä Iso-Pappila. Lohjalla sijaitsee toinenkin pappila; entinen kappalaisen asunto Lindkulla. Lohjan pappila kuuluu Museoviraston suojelemaan Lohjan kirkon ympäristön valtakunnallisesti merkittävään rakennettuun kulttuuriympäristöön. == Historia ja arkkitehtuuri == === Päärakennus === Lohjan pappila mainitaan kirjallisissa lähteissä ensimmäisen kerran vuonna 1384. Pappila on ainakin vielä 1700-luvun lopussa ollut rajattuna umpipihaksi sen aikaisten karttojen mukaan. Rakennuskannasta tunnetaan vanha, vuonna 1816 rakennettu entinen päärakennus, joka purettiin 1860. Tämä edellinen päärakennus sijaitsi todennäköisesti samalla paikalla, kuin nykyinenkin päärakennus. Nykyisen päärakennuksen rakennutti Lohjan kirkkoherra Helsingius vuonna 1861 arkkitehti August Bomanin suunnitelmien mukaan. Pappilan tyylisuunnassa on piirteitä empirestä ja uusrenessanssista. Pappilaa ympäröi laaja puisto. Lohjan pappilan päärakennusta remontoitiin 1930-luvulla, jolloin uunit purettiin ja vesikiertojärjestelmä lisättiin. Betonitiilikate rakennettiin myös 1930-luvulla. 1975 Lohjan kirkkoherra vaihtui ja tämän jälkeen rakennus ei ole enää toiminut pappilana. Tuolloin päärakennusta alettiin remontoimaan museota varten. 1970-luvun lopussa pappilan kaakkoispäädystä purettiin pulpettikattoinen umpikuisti ja samaan päätyyn remontoitiin asunto museon johtajalle. Asuntoon lisättiin keittiö- ja saunatilat. Myös avovintti ja yläkerran kesähuoneet remontoitiin lämpimiksi. Yleisö-WC on myös lisätty 1970-luvulla. 1990-luvulla vesikiertojärjestelmä purettiin ja rakennukseen asennettiin sähköpatterit. Lohjan museo aloitti toimintansa pappilassa 1978. === Talousrakennukset === Pappilan vanhin rakennus on vuonna 1780 rakennettu pitäjänapulaisen tupa, joka sijaitsee pappilan miespihan länsisivulla. Itäsivulla sijaitsee 1800-luvun alkupuolella valmistunut tilanhoitajan asunto, jossa sijaitsee myös leivintupa, muonamiehen asunto ja vaja. Tilakokonaisuuteen kuuluu lisäksi karjakon mökki 1800-luvun lopulta ja 1937 rakennetut sementtitiilinen navetta ja tiilirakenteinen viljamakasiini. Pappilan alueelle on myös siirretty Lohjan pedagogio vuodelta 1769. Pedagogio toimii myös museon näyttelytilana. == Lähteet == Luokka:Lohjan suojellut rakennukset Luokka:Suomen 1800-luvulla rakennetut rakennukset ja rakennelmat Luokka:Suomen pappilat Luokka:Valtakunnallisesti merkittävät rakennetut kulttuuriympäristöt Suomessa
Geville

Geville on kunta Koillis-Ranskassa Meusen departementissa Grand Estin alueella. Kunnassa asui 618 asukasta vuonna 2018 ja sen pinta-ala on 33,1 neliökilometriä. Gevillen naapurikunnat ovat Boucq, Mandres-aux-Quatre-Tours, Royaumeix, Euville, Vignot, Broussey-Raulecourt ja Frémeréville-sous-les- Côtes. Kunnan korkeus merenpinnasta on 233–400 metriä. Gevillen väkiluku on noussut 41 asukkaalla vuodesta 1968, jolloin kunnassa asui 577 asukasta. Vuonna 2007 kunnan asukkaista 53 prosenttia oli miehiä ja 47 prosenttia naisia. Suurimmat ikäryhmät olivat alle 14-vuotiaat ja 30–44-vuotiaat. == Lähteet == == Aiheesta muualla == Luokka:Meusen kunnat
Hawkeye

Hawkeye voi tarkoittaa seuraavia: * Haukansilmä (Hawkeye), sarjakuvahahmo ** Hawkeye, sarjakuvahahmoon perustuva televisiosarja * Hawk-Eye, suurnopeuskameroita käyttävä järjestelmä * Northrop Grumman E-2 Hawkeye, valvontalentokone
Otsegon piirikunta (Michigan)

Otsegon piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 25 091 vuonna 2020. Piirikunnan hallintokeskus on Gaylordin kaupunki ja suurin kunta on Bagley Township. Piirikunta on perustettu vuonna 1840. == Väestö == Vuonna 2020 Otsegon piirikunnan 25 091 asukkaasta valkoisia oli 95,9 %, alkuperäisasukkaita 0,9 %, aasialaisia 0,7 % ja mustia 0,6 %. Vuonna 2019 1,7 % asukkaista puhui kotonaan jotain muuta kieltä kuin englantia ja 1,6 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Husqvarna FR 450 Rally

Husqvarna FR 450 Rally on Husqvarna Motorcyclesin valmistama erämaamoottoripyörä, jolla on voitettu erämaarallin maailmanmestaruus kahdesti. Dakar-rallissa sillä on ajettu parhaimmillaan toiseksi ja kerran kolmanneksi. Pyörällä on ajettu kilpaa vuodesta 2016 lähtien. ==Historia== Husqvarna toi uuden pyörän erämaaralleihin vuodeksi 2016, kun vuotta aiemmin 2015 perustettiin Rockstar Energy Husqvarna Factory Racing -talli.Rally husqvarna-motorcycles.com Viitattu 12.1.2022 Vuotta myöhemmin 2016 ja 2017 Pablo Quintanilla voitti pyörällä erämaarallin maailmanmestaruuden.Pablo Quintanilla rose as two-time world champion alairelibre.cl 10.10.2017 Viitattu 12.1.2022 ==Maailmanmestaruus== Vuosi Kuljettaja 2016 Pablo Quintanilla 2017 Pablo Quintanilla ==Lähteet== Luokka:Husqvarna-moottoripyörät Luokka:Erämaarallimoottoripyörät
Skotlannin parlamenttivaalit 2021

Skotlannin parlamenttivaalit 2021 järjestettiin 6. toukokuuta 2021. Niissä valittiin Skotlannin parlamentin kaikki 129 edustajaa. Vaaleissa Skotlannin kansallispuolue eli SNP säilytti paikkansa suosituimpana puolueena saaden parlamenttiin 64 edustajaa. Se muodosti hallituksen vihreän puolueen tuella, ja Skotlannin pääministerinä jatkoi SNP:n puheenjohtaja Nicola Sturgeon. Konservatiivipuolue pysyi toiseksi suosituimpana ja työväenpuolue kolmanneksi suosituimpana puolueena. == Vaalitapa == Vaaleissa äänioikeutettuja olivat kaikki 16 vuotta täyttäneet Yhdistyneen kuningaskunnan tai Euroopan unionin kansalaiset ja muut ulkomaalaiset, jotka oleskelivat maassa laillisesti ja asuivat Skotlannissa. Skotlannin parlamentin 129 edustajasta 73 valitaan yhden edustajan vaalipiireistä enemmistövaalilla ja loput 56 kahdeksalta seitsemän edustajan vaalialueelta D’Hondtin menetelmällä siten, että vertauslukujen laskennassa otetaan huomioon kunkin puolueen vaalipiireissä jo läpi saamat ehdokkaat. == Tulokset == Puolue Vaalipiirit Vaalialueet Paikat yhteensä Äänet % Paikat Äänet % Paikat Paikat Muutos Skotlannin kansallispuolue 1 291 204 47,7 62 1 094 374 40,3 2 64 1 Konservatiivipuolue 592 526 21,9 5 637 131 23,5 26 31 Työväenpuolue 584 526 21,6 2 485 819 17,9 20 22 2 Vihreä puolue 34 990 1,3 0 220 324 8,1 8 8 2 Liberaalidemokraatit 187 816 6,9 4 137 151 5,1 0 4 1 muut 15 833 0,6 0 137 984 5,1 0 0 Yhteensä 2 706 761 100,00 73 2 712 783 100,00 56 129 Lähde: == Lähteet == Luokka:Vuoden 2021 vaalit Luokka:Yhdistyneen kuningaskunnan vaalit Parlamenttivaalit 2021
Purppuraneidonvaippa

Purppuraneidonvaippa (Epipactis purpurata) on neidonvaippoihin kuuluva kämmekkäkasvi. Laji kasvaa usein tiheinä ryhminä. Varsi on 30–60 senttimetriä korkea, tanakka, harmaanvihreä, violetinsävyinen ja yläosasta lyhytkarvainen. Varsilehtiä on 5–10 kappaletta ja ne ovat kapean soikeat, 6–10 cm pitkät, tumman harmaanvihreät, violetinsävyiset, hieman sepivät, suipot. Terttukukinto on tiheä ja pitkä, kukat ovat vaaleanvioletit-tummanvioletit. Kasvi kukkii Pohjoismaissa elo-syyskuussa. Purppuraneidonvaippaa esiintyy Euroopassa Ison- Britannian, Tanskan ja Baltian korkeudelle.Plants of the World Online: Epipactis purpurata Sm. Viitattu 12.1.2022. Pohjoismaissa se esiintyy harvinaisena Tanskassa savipohjaisissa pyökkimetsissä. Laji on kalkinsuosija. == Lähteet == Luokka:Neidonvaipat
Nikolai Pöysti

Nikolai Pöysti (1898 Pietari – 1947) oli suomalainen helluntailainen lähetystyöntekijä. Pöysti toimi lähetyssaarnaajana erityisesti venäläisten parisssa Mantšuriassa. Pöysti oli avainhenkilö Suomen Vapaan Ulkolähetyksen perustamisessa.Hilpinen 1997, s. 6 == Varhainen elämä == Pöystin isä oli ruotsalainen ja äiti venäläinen. Pöysti tuli uskoon 15-vuotiaana ja liittyi metodistikirkkoon. Vuonna 1916 hän avioitui Martta Finskaksen kanssa Viipurissa. Vuonna 1926 Pöysti liittyi Helsingin Filadelfia- seurakuntaan.Ahonen 1994, s. 177 == Lähetysura == Vallankumouksen jälkeen Pöystit siirtyivät Venäjälle ja tekivät hengellistä työtä ensin Leningradissa ja sitten Siperiassa. Vuonna 1923 he aloittivat työn venäläisten parissa Mantšuriassa, jossa Pöysti koki Pyhän Hengen kasteen. Vuonna 1926 Pöysti palasi Suomeen ja aloitti toimintansa Helsingin Filadelfia-seurakunnassa. Vuonna 1927 Pöysti ryhtyi edistämään lähetysasiaa, minkä seurauksena Filadelfia-seurakunnan piirissä perustettiin Suomen Vapaa Ulkolähetys r.y.. Yhdistyksen perustamisen jälkeen Pöysti kiersi ympäri Suomea edistämässä lähetysasiaa.Ahonen 1994, s. 178-181 Vuonna 1931 Martta ja Nikolai Pöysti jatkoivat aikaisemmin tekemäänsä työtä venäläisten pakolaisten parissa. Pöystit perustivat seurakunnan Harbiniin ja aloittivat raamattukoulun. Pöystit jatkoivat toimintaa Kiinassa kesän 1935 loppuun ja avasivat vielä työn venäläisten parissa Shanghaissa. Tämän jälkeen Pöystit matkustivat Yhdysvaltoihin ja asettuivat sinne pysyvästi.Ahonen 1994, s. 218 == Lähteet == * * === Viitteet === Luokka:Suomen helluntaiherätyksen lähetystyöntekijät Luokka:Vuonna 1898 syntyneet Luokka:Vuonna 1947 kuolleet
Syyskierrevilkka

Syyskierrevilkka (Spiranthes spiralis) on kierrevilkkoihin kuuluva kämmekkäkasvi. Se on 6–15 senttimetriä korkeaksi kasvava ruoho. Kasvin tyvellä kasvaa lehtiruusuke varren sivussa. Lehtiruusukkeen lehdet ovat 2–3 cm pitkät, suikeat, suipot, yläviistot, vaaleareunaiset ja talvehtivat. Varsilehdet ovat tuppimaiset. Varsi on vaaleanvihreä, yläosasta lyhyen nystykarvainen. Kukintona on kierteinen, 3–6 cm pitkä tähkä. Kukat ovat 7–8 millimetriä leveät, valkoiset, tuoksuvat, kukan huuli on pyöreä ja kellanvihreä. Kasvi kukkii Pohjoismaissa elo-syyskuussa. Syyskierrevilkka esiintyy Euroopassa Ison-Britannian, Tanskan ja Etelä-Ruotsin korkeudelle. Lisäksi sitä esiintyy Euroopan lähialueilla Pohjois-Afrikassa ja Länsi-Aasiassa.Plants of the World Online: Spiranthes spiralis (L.) Chevall. Viitattu 12.1.2022. Pohjoismaissa laji kasvaa hyvin harvinaisena tuoreilla laidunmailla. == Lähteet == Luokka:Kämmekkäkasvit
Kilinkämmekät

Kilinkämmekät (Neotinea) on kämmekkäkasvisuku, johon luokitellaan kuusi lajia. == Lajit == * Neotinea commutata Kasvaa Sisiliassa. * Neotinea conica Kasvaa läntisellä Välimeren alueella. * Neotinea lactea Kasvaa Välimeren alueella. * täpläkilinkämmekkä eli neotinea (Neotinea maculata) Kasvaa Länsi- ja Etelä- Euroopassa, Makaronesiassa, Välimeren alueella. * helmakämmekkä (Neotinea tridentata, syn. Orchis tridentata) Kasvaa Euroopassa, Kaukasiassa ja Lähi- idässä. * palokilinkämmekkä eli palokämmekkä (Neotinea ustulata) Kasvaa Länsi- Euroopasta Keski-Venäjälle. == Lähteet == * Finto: Kassu – Kasvien suomenkieliset nimet: Neotinea === Viitteet === Luokka:Kämmekkäkasvit
Odin Finell

Odin Finell (1896–1960) oli suomalainen poliisi ja helluntailainen lähetystyöntekijä. Finell toimi Suomen Vapaan Ulkolähetyksen ensimmäisenä lähetyssihteerinä vuosina 1950–1960.Ahonen 1994, s. 261 == Ura ja elämä == Odin Finell kävi ruotsalaisen yhteiskoulun ja valmistui ylioppilaaksi Tampereella vuonna 1917. Finell opiskeli Helsingin yliopiston lainopillisessa tiedekunnassa ja jatkoi myöhemmin poliisilaitoksen palveluksessa ensin Turussa ja vuodesta 1935 rikososaston komisariona Kuopiossa. Sotien aikaan Finell palveli Kuopion virkaatekevänä poliisimestarina. Finell tuli uskoon Tampereella vuonna 1928 ja osallistui tämän jälkeen aktiivisesti hengelliseen työhön oman toimensa ohessa. Ruotsin kielen taitoisena Finell käänsi kirjoituksia suomeksi ja toimi tulkkina kokouksissa. Finell toimi Pakanain Huuto -lehden päätoimittajana ja hänelle kertyi monia helluntaiherätyksen luottamustoimia. == Lähteet == * === Viitteet === Luokka:Suomalaiset poliisit Luokka:Suomen helluntaiherätyksen lähetystyöntekijät Luokka:Suomalaiset järjestöjohtajat Luokka:Vuonna 1896 syntyneet Luokka:Vuonna 1960 kuolleet
Willem Boy

Willem Boy (myös Guillaume Boyen, Willem Boyens; n. 1520 Mechelen – 1592 Tukholma) oli flaamilaissyntyinen, Ruotsissa työskennellyt kuvanveistäjä ja arkkitehti.Willem Boy RKD Boy saapui noin vuonna 1557 tai 1558 Ruotsiin. Helmikuusta 1562 heinäkuuhun 1565 hän oli Antwerpenissä, jossa teki veistoksia Eerik XIV:lle ja osti kultasepän töitä kuninkaalliseen kokoelmaan. Tämän jälkeen hän palasi Tukholmaan, josta lähti jälleen vuonna 1566 Antwerpeniin ostamaan koruja Ruotsin kuninkaalle. 28. helmikuuta 1569 Boy sai nimityksen Juhana III:n hovitaiteilijaksi. Hänen töidensä joukossa on Kustaa Vaasan, Katariina Saksi-Lauenburgilaisen ja Margareeta Leijonhufvudin hautamuistomerkki Uppsalan tuomiokirkossa. Sitä varten hän matkusti vuonna 1572 Englantiin ostamaan marmoria ja alabasteria. Boy työskenteli myöhemmin arkkitehtina Drottningholmin linnan edeltäjässä, Tukholman kuninkaanlinnassa ja Svartsjön linnassa. Hän työskenteli myös useiden Tukholman kirkkojen, kuten Pyhän Jaakobin kirkon, Pyhän Klaaran kirkon, Maria Magdaleenan kirkon ja Riddarholmskyrkanin parissa. Boy kuoli vuoden 1592 huhtikuun 19. päivän ja marraskuun 29. päivän välisenä aikana. Hänet on haudattu Riddarholmskyrkaniin. == Lähteet == Luokka:Belgialaiset arkkitehdit Luokka:Belgialaiset kuvanveistäjät Luokka:Ruotsalaiset arkkitehdit Luokka:Ruotsalaiset kuvanveistäjät Luokka:Vuonna 1520 syntyneet Luokka:Vuonna 1592 kuolleet
Juha Pukkila

Juha Pukkila (s. 21. maaliskuuta 2001 Pori) on suomalainen jääkiekkoilija, joka pelaa monikansallisen Alps Hockey Leaguen itävaltalaisjoukkue RB Hockey Juniorsissa. Hän on pelipaikaltaan keskushyökkääjä. Pukkila pelaa pääasiassa seuran U20-joukkueessa. == Ura == Pukkila on Porin Ässien kasvatti. Hän toimi kaudella 2015–2016 seuran C-nuorten varakapteenina. Kaudella 2018–2019 Pukkila toimi Ässien B-nuorten varakapteenina. Kaudeksi 2019–2020 hän siirtyi Rauman Lukon A-nuoriin. Kaudeksi 2020–2021 Pukkila nimettiin joukkueen kapteeniksi. Hän oli kuitenkin varusmiespalveluksen vuoksi pitkään sivussa kokoonpanosta, jolloin Luka Nyman nousi Lukon kapteeniksi. Pukkila toimi loppukaudella joukkueen varakapteenina ja hän voitti kauden päätteeksi U20 SM-sarjan mestaruuden. Myös kaudella 2021–2022 Pukkila voitti U20 SM-sarjan mestaruuden. Hän debytoi samalla kaudella myös Lukon SM-liigajoukkueessa, jossa Pukkila pelasi ensimmäisen ja kauden ainoaksi jääneen miesten pääsarjaottelunsa Mestarien liigan ensimmäisessä puolivälieräottelussa 7. joulukuuta 2021 saksalaista EHC Müncheniä vastaan. Hänelle avautui paikka Lukon kokoonpanosta, kun joukkueesta oli koronavirustartujen vuoksi sivussa peräti 12 pelaajaa, minkä lisäksi Sebastian Repo oli loukkaantunut ja Kristián Pospíšil juuri lähtenyt joukkueesta. Pukkila merkittiin Lukon nelossentteriksi laidoilleen kaksi muuta CHL-debytanttia; Jasse Mäkäräinen ja Valtteri Lindroos. Hän sai ottelussa jääaikaa 6.46 minuuttia. Kaudeksi 2022–2023 Pukkila siirtyi vuoden mittaisella sopimuksella monikansallisen Alps Hockey Leaguen itävaltalaisjoukkue RB Hockey Juniorsiin. Joukkuetta valmentavat suomalaiset Teemu Levijoki ja Ilkka Pakarinen. == Muuta == Pukkila valmistui ylioppilaaksi Rauman Lyseon lukiosta keväällä 2020. Hänen isoveljensä Oskari on pelannut jääkiekkoa puolustajana C-junioriksi asti. == Tilastot == 2018–2019 Ässät A-SM 9 0 0 0 6 – – – – – 2019–2020 Lukko A-SM 48 5 14 19 84 – – – – – 2020–2021 Lukko U20-SM 26 1 3 4 16 5 1 0 1 6 2021–2022 Lukko U20-SM 33 7 9 16 48 10 0 3 3 6 4 kautta yhteensä U20-SM 116 13 26 39 148 15 1 3 4 12 == Lähteet == * * === Viitteet === Luokka:Suomalaiset jääkiekkoilijat Luokka:Vuonna 2001 syntyneet Luokka:Elävät henkilöt
Félix Sienra

Félix Sienra (21. tammikuuta 1916 – 30. tammikuuta 2023) oli uruguaylainen purjehtija, joka kilpaili kesäolympialaisten 1948 purjehduksessa ja sijoittui Firefly-luokan kuudenneksi. Sienra saavutti sadan vuoden iän vuonna 2016 ja on 107 vuoden ja 9 päivän ikäiseksi eläneenä kaikkien aikojen vanhimmaksi elänyt olympiaurheilija. Sienrasta tuli vanhimmaksi elänyt olympiaurheilija tammikuussa 2023 hänen ohitettua yhdysvaltalaisen Walter Walshin. ==Lähteet== Luokka:Uruguaylaiset kilpapurjehtijat Luokka:Yli satavuotiaiksi eläneet uruguaylaiset Luokka:Vuonna 1916 syntyneet Luokka:Vuonna 2023 kuolleet
Rajiv Kapoor

Rajiv Raj Kapoor (; 25. elokuuta 1962 Bombay – 9. helmikuuta 2021 Mumbai) oli intialainen elokuvanäyttelijä, -tuottaja ja -ohjaaja, joka työskenteli hindinkielisten elokuvien parissa. Hänet tunnettiin parhaiten roolistaan menestyselokuvassa Ram Teri Ganga Maili (1985). Hän oli näyttelijä ja elokuvantekijä Raj Kapoorin nuorin poika. Kapoor kuoli sydäninfarktiin 58-vuotiaana. == Filmografia == === Näyttelijä === * Ek Jaan Hain Hum (1983) * Aasmaan (1984) * Mera Saathi (1985) ... Shyam * Lava (1985) * Zabardast (1985) * Ram Teri Ganga Maili (1985) * Lover Boy (1985) * Preeti (1986) * Zalzala (1988) * Hum To Chale Pardes (1988) * Shukriyaa (1988) * Naag Nagin (1989) * Zimmedaaar (1990) * Aag Ka Dariya (1990) * Toolsidas Junior (2021) === Tuottaja === * Henna (1991) * Prem Granth (1996) * Aa Ab Laut Chalen (1999) === Leikkaaja === * Prem Granth (1996) * Aa Ab Laut Chalen (1999) === Apulaisohjaaja === * Biwi-O-Biwi (1981) * Prem Rog (1982) === Ohjaaja === * Prem Granth (1996) == Lähteet == == Aiheesta muualla == * * Luokka:Intialaiset näyttelijät Luokka:Intialaiset elokuvatuottajat Luokka:Intialaiset elokuvaohjaajat Luokka:Vuonna 1962 syntyneet Luokka:Vuonna 2021 kuolleet
The Long Road North

The Long Road North on ruotsalaisen progressiivista doom/post-metallia soittavan Cult of Lunan kymmenes studioalbumi, joka julkaistiin 11. helmikuuta 2022. == Kappaleet == # # # # # # # # # == Kokoonpano == * Johannes Persson - kitara, laulu * Andreas Johansson - basso * Thomas Hedlund - rummut * Fredrik Kihlberg - ktara, laulu * Kristian Karlsson - Koskettimet, laulu == Arvostelut == * Imperiumi: 9½/10Levyarvostelu: Cult of Luna - The Long Road North Viitattu 4.6.2022. * Kaaoszine: Raskaan ilmaisun monet sävyt – arviossa Cult of Lunan uutuusalbumi “The Long Road North” Viitattu 4.6.2022. * Soundi: Levyarvio: Cult Of Luna pohjoisen taivaan alla – Tunteikas sielunmaisema avautuu vasta kiireettömällä paneutumisella Viitattu 4.6.2022. ==Lähteet== == Aiheesta muualla == * * Luokka:Ruotsalaiset metallialbumit Luokka:Vuoden 2022 albumit
Syvyyspomminheitin

Syvyyspomminheitin on syvyyspommien levittämiseen käytetty ase, jonka käyttö alkoi Britannian kuninkaallisessa laivastossa ensimmäisen maailmansodan lopulla. Kuninkaallinen laivasto käytti 1917-1918 troolareita sukellusveneentorjunnassa. Osassa näistä oli syvyyspomminheitin etukannella, mutta ei olemassa todisteita niiden käytöstä taistelutilanteessa. Erityiset syvyyspomminheittimet kehitettiin mahdollistamaan laajempi hyökkäyskuvio kuin aluksen perästä pudottamalla oli mahdollista. Ensimmäiset heittimet valmistettiin Britannian maavoimien juoksuhautojen tuhoamiseen käytetyistä heittimistä (tai mörssäreistä) ja niitä valmistettiin 1277 kappaletta. Ainoastaan 174 asennettiin sodan aikana aluksille. Mörssäreissä käytetyt ammukset olivat liian keveitä ollakseen tehokkaita ja ainoastaan yhden sukellusveneen tiedetään tulleen tuhotuksi aseella. Thornycroft loi parannetun version heittimestä, millä pystyttiin heittämään pommi 37 metrin päähän. Ensimmäinen uusi heitin asennettiin heinäkuussa 1917 ja otettiin palveluskäyttöön elokuussa. Kaikkiaan 351 torpedovenehävittäjää ja 100 muuta alusta varustettiin uudella aseella. Yhdysvaltain laivaston valmistamana ase sai nimen Y-tykki, joka tuli sen muodosta, joka otettiin käyttöön vuoden 1918 aikana. Ase asennettiin aluksen keskilinjalle ja sillä kyettiin heittämään syvyyspommi kummallekin puolelle alusta. Heitin toimitti pommin 41 metrin päähän. K-tykki, joka standardoitiin 1942, korvasi Y-tykin syvyyspomminheittimenä. Niissä oli vain yksi pommi ja ase voitiin asentaa aluksen laidalle, mikä vapautti keskilinjan muuhun käyttöön. Aluksille asennettiin normaalisti neljästä kahdeksaan K-tykkiä ja niitä käytettiin samanaikaisesti aluksen perässä olevilta kiskoilta pudotettujen syvyyspommien kanssa, jolloin saatiin 6-10 syvyyspommin pudotus kuvio. Pudotuksen aikana aluksen tuli kulkea suurella nopeudella väistääkseen syvyyspommien tuhovoimaa. Luokka:Aseet
Collegno

Collegno () on kunta Italiassa Piemonten alueella sijaitsevassa Torinon metropolikaupungissa.Collegno Sapere.it Collegno Enciclopedia Treccani Collegno Turismo Torino Vuoden 2022 alussa kunnassa oli arviolta 48 491 asukasta. ==Lähteet== ==Aiheesta muualla== Luokka:Torinon metropolikaupungin kunnat
Pauli Kullervo Juntunen

Pauli Kullervo (P. K.) Juntunen (14. kesäkuuta 1919 Haukipudas – 21. helmikuuta 2005 Oulu) oli suomalainen rakennusmestari, yrittäjä ja yritysjohtaja, joka sai teollisuusneuvoksen arvonimen. Juntusen vanhemmat olivat maanviljelijä, puuseppä Väinö Juntunen ja Lyydia Karppanen ja puoliso vuodesta 1947 Josefiina Juntunen. Hän valmistui 1938 penkkipuusepäksi kotiteollisuuskoulusta ja toimi sitten rakennus- ja puusepäntöissä. Sotiin osallistunut Juntunen suoritti rakennusmestarin tutkinnon 1946 ja toimi vuoteen 1947 harjoittelijana, työnjohtajana ja sahanhoitajana Pohjolan Rakentaja -yhtiössä, vuoteen 1948 apulaisrakennusmestarina ja vastaava mestarin sijaisena Pohjolan Tärytuote -yhtiössä, vuoteen 1949 nuorempana rakennusmestarina ja piirtäjänä Oulu-yhtiön rakennusosastolla ja vuoteen 1950 arkkitehti- ja rakennusinsinööritoimiston sekä Oulun Diakonissalaitoksen palveluksessa. Juntunen perusti oman yrityksen, nimeltään Rakennustoimisto P. K. Juntunen, vuonna 1950. Hän ja Pekka Pellervo Halonen yhdistivät yrityksensä vuonna 1954 Rakennusyhtymä Halonen & Juntunen -yhtiöksi. Sen rakentamisliiketoiminnasta vastaavaksi sisaryritykseksi perustettiin 1963 Rakennusvoima Oy, jonka johtajaksi Juntunen tuli ja johon 1968 fuusioitiin myös alkuperäinen yhtiö. Rakennusvoima laajeni merkittävästi, sen rinnalle perustettiin ja ostettiin useita muita yrityksiä ja se harjoitti myös vientitoimintaa. Juntunen jäi eläkkeelle yhtiön toimitusjohtajan tehtävästä 1980, mutta oli vielä sen hallituksen puheenjohtaja. Eläkkeellä hän oli myös perustamassa useita yrityksiä ja toimi muun muassa Kokkolan Seurahuone -yhtiön toimitusjohtajana. Hän osallistui aktiivisesti alueelliseen ja alansa yhteistyöhön, samoin kuin Kansallisen Edistyspuolueen, Suomen Kansanpuolueen ja Liberaalisen Kansanpuolueen toimintaan. Teollisuusneuvoksen arvonimen Juntunen sai vuonna 1970.Pohjois-Suomen rakentaja. Pauli Juntunen. Kirjastolinkit (Kaleva). Viitattu 13.1.2022. ==Lähteet== Luokka:Suomalaiset rakennusmestarit Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1919 syntyneet Luokka:Vuonna 2005 kuolleet
Australian avoin tennisturnaus 2022

Australian avoin tennisturnaus 2022 pelattiin 17.–30. tammikuuta 2022 Melbournessa. Se oli kaikkiaan 110:s Australian avoin tennisturnaus ja vuoden ensimmäinen grand slam -turnaus. Miesten kaksinpelin puolustava mestari Novak Đoković ei osallistunut turnaukseen tänä vuonna. Hän matkusti Australiaan, mutta oikeuden päätöksellä hänen viisuminsa hylättiin, ja hänet karkotettiin maasta. Australia vaatii maahantulijoilta koronavirusrokotuksen, mutta Đoković pyrki maahan lääketieteellisen erivapauden nojalla sairastettuaan koronaviruksen joulukuussa. Naisten kaksinpelin puolustava mestari oli Naomi Ōsaka. Kaksinpelikaaviot julkaistiin 13. tammikuuta 2022. Miesten kaksinpeliturnauksen voitti Rafael Nadal, joka voitti loppuottelussa Daniil Medvedevin viisieräisessä yli viisi tuntia kestäneessä ottelussa luvuin 2–6, 6–7(5–7), 6–4, 6–4, 7–5. Tämä oli Nadalin toinen Australian avointen mestaruus ja kaikkiaan ennätyksellnen 21:s grand slam -turnausvoitto. Naisten kaksinpeliturnauksen voitti Ashleigh Barty, jolle Australian avointen mestaruus oli ensimmäinen. == Sijoitetut pelaajat == === Miesten kaksinpeli === === Naisten kaksinpeli === === Miesten nelinpeli === === Naisten nelinpeli === == Lähteet == == Aiheesta muualla == *Viralliset sivut Luokka:Australian avoin tennisturnaus 2022
Bartholomeus Anglicus

Bartholomaeus Anglicus (ennen vuotta 1203–1272) oli 1200-luvulla elänyt skolastikko ja fransiskaani. Bartholomeus opiskeli Pariisin yliopistossa ja toimi myöhemmin teologian lehtorina Magdeburgissa. Hänet tunnetaan erityisesti De proprietatibus rerum ("Asioiden ominaisuuksista") -ensyklopedian kirjoittamisesta vuoden 1240 tienoilla. Ensyklopediasta tuli yksi keskiajan kopioiduimmista ja siteeratuimmista kirjoista, ja siihen viitataan muun muassa Naantalin luostarin lääke- ja yrttikirjassa.Oxford bibliographies: Bartholomeus Anglicus, viitattu 13.1.2022.Tirri & Tirri 2017, s. 261–262. Kirjan maantiedettä käsittelevässä osassa on myös lyhyt kuvaus Suomesta (Winlandia) maana, joka rajautuu Norjan vuoriin, eikä ole tuottoisa lukuun ottamatta ruohoja ja metsää. Bartholomeus kuvaa suomalaisia barbaarisiksi ja villeiksi taikuuden harjoittajiksi.Kansallisarkisto: Diplomatarium Fennicum 1118, viitattu 13.1.2022. ==Lähteet== *Tirri, Rauno & Seija Tirri 2017. Luostarin yrtti- ja lääkekirja. Naantalin luostarin kirja. Toim. Mikko Kauko ja Marko Lamberg. Helsinki: SKS, s. 261–271. === Viitteet === Luokka:Englantilaiset kirjailijat Luokka:Keskiajan kirjailijat Luokka:Skolastikot Luokka:Magdeburgin historia Luokka:Suomen historia Luokka:Kristityt munkit Luokka:Fransiskaanit Luokka:Vuonna 1272 kuolleet
Australian avoin tennisturnaus 2022 – miesten kaksinpeli

Puolustava mestari Novak Đoković ei osallistunut turnaukseen tänä vuonna. Hän matkusti Australiaan, mutta oikeuden päätöksellä hänen viisuminsa hylättiin, ja hänet karkotettiin maasta. Australia vaatii maahantulijoilta koronavirusrokotuksen, mutta Đoković pyrki maahan lääketieteellisen erivapauden nojalla sairastettuaan koronaviruksen joulukuussa. Turnauksen voitti Rafael Nadal, joka voitti loppuottelussa Daniil Medvedevin viisieräisessä yli viisi tuntia kestäneessä ottelussa luvuin 2–6, 6–7(5–7), 6–4, 6–4, 7–5. Tämä oli Nadalin toinen Australian avointen mestaruus ja kaikkiaan ennätyksellnen 21:s grand slam -turnausvoitto. == Sijoitetut pelaajat == # Novak Đoković (vetäytyminen viisumin hylkäämisen vuoksi) # Daniil Medvedev (loppuottelu) # Alexander Zverev (4. kierros) # Stéfanos Tsitsipás (välierät) # Andrei Rubljov (3. kierros) # Rafael Nadal (mestari) # Matteo Berrettini (välierät) # Casper Ruud (vetäytyi loukkaantumisen vuoksi) # Félix Auger-Aliassime (puolivälierät) # Hubert Hurkacz (2. kierros) # Jannik Sinner (puolivälierät) # Cameron Norrie (1. kierros) # Diego Schwartzman (2. kierros) # Denis Shapovalov (puolivälierät) # Roberto Bautista Agut (3. kierros) # Cristian Garín (3. kierros) # Gaël Monfils (puolivälierät) # Aslan Karatsev (3. kierros) # Pablo Carreño Busta (4. kierros) # Taylor Fritz (4. kierros) # Nikoloz Basilashvili (1. kierros) # John Isner (1. kierros) # Reilly Opelka (3. kierros) # Dan Evans (3. kierros) # Lorenzo Sonego (3. kierros) # Grigor Dimitrov (2. kierros) # Marin Čilić (4. kierros) # Karen Hatšanov (3. kierros) # Ugo Humbert (1. kierros) # Lloyd Harris (1. kierros) # Carlos Alcaraz (3. kierros) # Alex de Minaur (4. kierros) == Kaavio == === Loppukierrokset === === Kaavion yläosa === ==== Lohko 1 ==== ==== Lohko 2 ==== ==== Lohko 3 ==== ==== Lohko 4 ==== === Kaavion alaosa === ==== Lohko 5 ==== ==== Lohko 6 ==== ==== Lohko 7 ==== ==== Lohko 8 ==== == Lähteet == * Main draw === Viitteet === Luokka:Australian avoin tennisturnaus 2022
Ulrik Frederik Gyldenlöve

pienoiskuva|200px|Ulrik Frederik Gyldenlöve Ulrik Frederik Gyldenlöve (1638–1704) oli tanskalainen sotapäällikkö ja Norjan käskynhaltija, joka toimi virassaan vuosina 1664–1699. Hän oli Tanskan kuninkaan Frederik III:n avioton poika. Gyldenlöve tuli tunnetuksi muun muassa roolistaan Norjan kansalaisten verotuksen keventämisessä ja osallistumisestaan Kristian V:n norjalaisen lain luomiseen. Hän johti myös Tanskan sotavoimia Skoonen sodassa 1675–1679, jossa hän onnistui miehittämään useita alueita Ruotsin länsirannikolla, kuten Vänersborgin ja Skaran. Gyldenlöve tunnetaan myös Carlstenin linnoituksen ensimmäisenä valloittajana vuonna 1677. Hänen vaikutuksensa tanskalaisessa politiikassa oli merkittävä erityisesti Kristian V:n hallinnon aikana. Vuonna 1699 hän vetäytyi politiikasta terveysongelmien vuoksi ja asui loppuelämänsä Hampurissa, jossa hän kuoli vuonna 1704. Gyldenlöve oli monin tavoin aikansa mahtimies – paitsi sotilas ja poliitikko, myös tunnettu elämäntyylistään, joka sisälsi usein häähumua ja naisten metsästystä. Hänen saavutuksensa ja elämänsä ovat jääneet historian muistiin erityisesti hänen sotilaallisten voittojensa ja poliittisten toimiensa ansiosta. == Lähteet == Luokka:Tanskalaiset sotilaat Luokka:Norjan käskynhaltijat Luokka:Vuonna 1638 syntyneet Luokka:Vuonna 1704 kuolleet
Johan Gottlieb Gahn

Johan Gottlieb Gahn (19. elokuuta 1745 Voxnabruk, Hälsingland, Ruotsi – 8. joulukuuta 1818 Falun, Ruotsi) oli ruotsalainen mineralogi ja kemisti. Häntä pidetään mangaanin löytäjänä. ==Elämä ja ura== Gahnin isä oli myllyn omistaja ja myöhemmin lääninrahastomestari. Gahn opiskeli Uppsalassa vuosina 1762–1770 ja oli kemistien Torbern Bergmanin ja Carl Wilhelm Scheelen läheinen ystävä. Vuonna 1770 hän asettui Faluniin, jossa hän kehitti parannuksia kuparin sulatuksessa, perusti tehtaita sekä rikkihapon, rikin ja keittomaalin valmistuslaitoksia. Vuosina 1773–1817 Gahn oli vuorikollegion kemian stipendiaatti, vuonna 1782 hänelle myönnettiin vuorimestarin arvonimi ja vuonna 1784 hänet nimitettiin kollegion asessoriksi. Vuonna 1784 hänestä tuli Ruotsin tiedeakatemian jäsen. Vuosien 1778–1779, 1809–1810 ja 1810 Ruotsin valtiopäivillä Gahn edusti Falunin kaivosvaalipiiriä porvarissäädyssä, ja vuonna 1809 hän oli yksi tämän säädyn kolmesta jäsenestä perustuslakikomiteassa. Vallankumouksellisen Hans Järtan läheisenä työtoverina Gahn oli yksi tämän tukijoista vuoden 1809 vallankaappauksen jälkeen. Gahn teki useita tärkeitä löytöjä, joita hän ei koskaan julkaissut itse, mutta jotka hän välitti Bergmanille ja Scheelelle. Gahn oli haluton julkaisemaan omia tutkimuksiaan, joista hänen muistiinpanonsa olivat erittäin niukat, joten monet hänen tärkeät löytönsä hukattiin. Gahn eristi ilmeisesti ensimmäisenä mangaanimetallin, vaikkakin Scheele oli jo ennakoinut sen olemassaolon jo aikaisemmin. Hän havaitsi noin vuonna 1770, että luiden mineraalipitoisuus koostuu pääasiassa kalsiumfosfaatista, jonka Scheele mainitsee ohimennen vuonna 1771 julkaistussa artikkelissa nimeämättä todellista löytäjää. Gahn kehitti myös yhdessä Scheelen kanssa menetelmän fosforin eristämiseksi. == Lähteet == == Aiheesta muualla == Luokka:Ruotsalaiset kemistit Luokka:Ruotsalaiset mineralogit Luokka:Ruotsalaiset geologit Luokka:Vuonna 1745 syntyneet Luokka:Vuonna 1818 kuolleet
Australian avoin tennisturnaus 2022 – naisten kaksinpeli

Naomi Ōsaka oli turnauksen puolustava mestari, mutta hän hävisi Amanda Anisimovalle kolmannella kierroksella. Turnauksen voitti Ashleigh Barty, jolle Australian avointen mestaruus oli ensimmäinen. == Sijoitetut pelaajat == # Ashleigh Barty (mestari) # Aryna Sabalenka (4. kierros) # Garbiñe Muguruza (2. kierros) # Barbora Krejčíková (puolivälierät) # María Sákkari (4. kierros) # Anett Kontaveit (2. kierros) # Iga Świątek (välierät) # Paula Badosa (4. kierros) # Ons Jabeur (vetäytyi loukkaantumisen vuoksi) # Anastasija Pavljutšenkova (3. kierros) # Sofia Kenin (1. kierros) # Jelena Rybakina (2. kierros, luovutus) # Naomi Ōsaka (3. kierros) # Simona Halep (4. kierros) # Elina Svitolina (3. kierros) # Angelique Kerber (1. kierros) # Emma Raducanu (2. kierros) # Cori Gauff (1. kierros) # Elise Mertens (4. kierros) # Petra Kvitová (1. kierros) # Jessica Pegula (puolivälierät) # Belinda Bencic (2. kierros) # Leylah Fernandez (1. kierros) # Viktoryja Azarenka (4. kierros) # Darja Kasatkina (3. kierros) # Jeļena Ostapenko (3. kierros) # Danielle Collins (loppuottelu) # Veronika Kudermetova (3. kierros) # Tamara Zidanšek (3. kierros) # Camila Giorgi (3. kierros) # Markéta Vondroušová (3. kierros) # Sara Sorribes Tormo (2. kierros) == Kaavio == ===Loppukierrokset=== ===Kaavion yläosa=== ==== Lohko 1 ==== ==== Lohko 2 ==== ==== Lohko 3 ==== ==== Lohko 4 ==== ===Kaavion alaosa=== ==== Lohko 5 ==== ==== Lohko 6 ==== ==== Lohko 7 ==== ==== Lohko 8 ==== == Lähteet == * Main draw === Viitteet === Luokka:Australian avoin tennisturnaus 2022
Lontoon pormestari

Lontoon pormestari () on Suur-Lontoon yleishallintoviranomaisen hallintojohtaja. Virka luotiin vuonna 2000 samalla, kun Suur-Lontoolle luotiin itsehallinto. == Luettelo pormestareista == Ensimmäinen pormestarinvaali pidettiin vuonna 2000; sen jälkeen vaalit on pidetty neljän vuoden välein poikkeuksena vuoden 2020 vaali, joka siirrettiin vuodelle 2021 koronaviruspandemian takia. Pormestari Virkakausi Vaali Puolue Ken Livingstone 4. toukokuuta 2000 – 4. toukokuuta 2008 2000 sitoutumaton 2004 Työväenpuolue Boris Johnson 4. toukokuuta 2008 – 9. toukokuuta 2016 2008 Konservatiivipuolue 2012 Sadiq Khan 9. toukokuuta 2016 – nykyinen 2016 Työväenpuolue 2021 == Katso myös == * Lontoon ylipormestari == Aiheesta muualla == * Mayor of London *
Galearis

Galearis on kämmekkäkasvisuku, johon kuuluu kymmenen lajia. Niitä esiintyy Itä-Aasiassa Himalajalta Japaniin ja Kamtsatkan niemimaalle sekä Pohjois- Amerikassa, Alaskassa, Kanadassa ja Yhdysvalloissa. Galearis rotundifolia kasvaa myös Grönlannissa. Suvun kämmekät ovat melko pieniä ruohoja, joilla on osin mehevä maavarsi, hyvin lyhyt juurakko, yhdestä kahteen soikeahkoa tyvilehteä ja yleensä violetinpunertavat kukat harsuna terttuna kukintovarressa. == Lajit == * Galearis camtschatica * Galearis cyclochila * Galearis fauriei * Galearis huanglongensis * Galearis roborovskii * Galearis rotundifolia * Galearis spathulata * Galearis spectabilis * Galearis tschiliensis * Galearis wardii == Lähteet == Luokka:Kämmekkäkasvit
Jääkiekon 3. divisioonan maailmanmestaruuskilpailut 2021

Jääkiekon 3. divisioonan maailmanmestaruuskilpailut 2021 peruutettiin koronaviruspandemian vuoksi. Kilpailuissa olisi pelannut kuusi joukkuetta. == Joukkueet == * Pohjois-Korea * Turkki * Turkmenistan * Luxemburg * Kiinan Taipei * Etelä-Afrikka == Katso myös == * Jääkiekon maailmanmestaruuskilpailut 2021 * Jääkiekon 1. divisioonan maailmanmestaruuskilpailut 2021 Luokka:Jääkiekon 3. divisioonan maailmanmestaruuskilpailut Luokka:Vuoden 2021 jääkiekko Luokka:Peruutetut urheilutapahtumat
Vuokkoängelmät

Vuokkoängelmät (Isopyrum) on kasvisuku leinikkikasvien heimossa. Suvussa on neljä lajia, jotka ovat ängelmien lähisukuisia. Lajeista vuokkoängelmä esiintyy Etelä- ja Itä-Euroopassa, kolme muuta lajia esiintyvät Keski- tai Itä-Aasiassa Kazakstanissa Japaniin ulottuvalla alueella. == Lajit == * Isopyrum anemonoides Kar. & Kir. * Isopyrum ludlowii Tamura & Lauener * Isopyrum manshuricum (Kom.) Kom. ex W.T.Wang & P.K.Hsiao * vuokkoängelmä eli euroopanvuokkoängelmä (Isopyrum thalictroides L., syn. Anemonella thalictroides ?) == Lähteet == == Aiheesta muualla == * Finto: Kassu – Kasvien suomenkieliset nimet: Isopyrum * Suomen Lajitietokeskus: Vuokkoängelmät – Isopyrum Luokka:Leinikkikasvit
Galliumoksidi

Galliumoksidi (Ga2O3) on gallium- ja oksidi-ionien muodostama epäorgaaninen ioniyhdiste. Yhdistettä tutkitaan käytettäväksi muun muassa elektroniikkasovellutuksissa. ==Ominaisuudet, valmistus ja käyttö== Huoneenlämpötilassa galliumoksidi on valkoista tai väritöntä kiteistä ainetta. Yhdisteestä tunnetaan viisi eri kidemuotoa, jotka ovat α-, β-, γ-, δ- ja ε-muodot. Se on siis polymorfista. Ainoastaan alkeiskopiltaan monokliininen β-muoto on stabiili, ja muut muuntuvat siksi kuumennettaessa tai jäähdytettäessä. Rakenteeltaan muut muodot ovat rombinen α, kuutiolliset γ ja δ sekä ortorombinen ε-muoto. Galliumoksidi on veteen liukenematon, mutta liukenee kuumennettaessa niin happoihin kuin emäksiinkin. Galliumoksidin johtavuusvyön ja kielletyn energiavyön välinen energiaero on 4,4-5,3 eV.Floyd Gray, Deborah A. Kramer & James D. Bliss: Gallium and Gallium Compounds, Kirk- Othmer Encyclopedia of Chemical Technology, John Wiley & Sons, New York, 2013. Puolijohdesovellutuksiin galliumoksidia valmistetaan galliumhydroksidista, -kloridista tai -nitraatista. Galliumoksidia on tutkittu 2010-luvulta alkaen runsaasti käytettäväksi puolijohdesovellutuksiin muun muassa antureihin, transistoreihin, diodeihin ja optoelektroniikkaan.. Siitä voidaan valmistaa myös muita galliumyhdisteitä. ==Lähteet== Luokka:Galliumyhdisteet Luokka:Oksidit
Bent Høie

Bent Høie (s. 4. toukokuuta 1971 Randaberg) on norjalainen entinen oikeistopuolue Høyren poliitikko. Hän toimi Solbergin hallituksen terveysministerinä koko hallituksen vallassaoloajan vuosina 2013–2021. Hän istui suurkäräjillä vuosina 2000–2021 ja oli vuosina 2010–2020 puolueensa toinen varapuheenjohtaja. Vuoden 2021 lopulta hän on toiminut Rogalandin läänin maaherrana (statsforvalter). ==Yksityiselämä== Høie on avoimesti homoseksuaali. ==Lähteet== ==Aiheesta muualla== * Bent Høie Norjan suurkäräjien verkkosivuilla Luokka:Norjan ministerit Luokka:Norjan maaherrat Luokka:Vuonna 1971 syntyneet Luokka:Elävät henkilöt
Lontoon pormestarinvaali 2021

Lontoon pormestarinvaali 2021 pidettiin 6. toukokuuta 2021 Suur-Lontoon yleishallintoviranomaisen edustajistovaalien yhteydessä. Vaalin voitti istuva pormestari, työväenpuolueen Sadiq Khan. Vaali oli tarkoitus järjestää 7. toukokuuta 2020, mutta ne päätettiin siirtää vuodelle 2021 koronaviruspandemian takia. == Vaalitapa == Äänioikeutettuja olivat kaikki 18 vuotta täyttäneet Suur-Lontoossa asuvat Yhdistyneen kuningaskunnan, Kansainyhteisön tai Euroopan unionin kansalaiset, jotka olivat rekisteröityneet äänestäjiksi. Vaalikelpoisia olivat kaikki äänioikeutetut sekä ne, jotka olivat 12 kuukauden ajan ennen vaalipäivää asuneet tai työskennelleet Lontoossa tai vuokranneet tai omistaneet kiinteistön siellä. Päästäkseen ehdolle kunkin ehdokkaan oli kerättävä vähintään 66 allekirjoitusta äänioikeutetuilta Suur-Lontoon asukkaalta: kaksi kustakin Lontoon 32 kaupunkipiiristä sekä Lontoon Citystä. Lisäksi kunkin ehdokkaan oli maksettava 10 000 punnan pantti, jonka sai takaisin, jos ehdokas sai vaalissa vähintään viisi prosenttia äänistä. Vaalitapana oli rajoitettu siirtoäänivaalitapa, jossa kullakin äänestäjällä oli ensisijainen ääni ja toissijainen ääni. Jos joku ehdokkaista saa vähintään puolet ensisijaisista äänistä, hänet valitaan pormestariksi; muussa tapauksessa kaksi eniten ensisijaisia ääniä saanutta ehdokasta etenvät toiselle kierrokselle, ja heidän äänimääriinsä lisätään pois karsittuja ehdokkaita äänestäneiden toissijaiset äänet. == Tulos == Puolue Ehdokas Ensimmäinen kierros Toinen kierros Ääniä % Ääniä % Työväenpuolue Sadiq Khan 1 013 721 40,0 1 206 034 55,2 Konservatiivipuolue Shaun Bailey 893 051 35,3 977 601 44,8 Vihreä puolue Siân Berry 197 976 7,8 Liberaalidemokraatit Luisa Porritt 111 716 4,4 sitoutumaton Niko Omilana 49 628 2,0 Reclaim Laurence Fox 47 634 1,9 London Real Brian Rose 31 111 1,2 Rejoin EU Richard Hewison 28 012 1,1 Count Binface Count Binface 24 775 1,0 Women's Equality Mandu Reid 21 182 0,8 Let London Live Piers Corbyn 20 604 0,8 Animal Welfare Vanessa Hudson 16 826 0,7 UKIP Peter Gammons 14 393 0,6 sitoutumaton Farah London 11 869 0,5 Heritage David Kurten 11 025 0,4 sitoutumaton Nims Obunge 9 682 0,4 SDP Steve Kelleher 8 764 0,3 Renew Kam Balayev 7 774 0,3 sitoutumaton Max Fosh 6 309 0,2 Burning Pink Valerie Brown 5 305 0,2 Lähde: == Lähteet == Luokka:Vuoden 2021 vaalit Luokka:Lontoon historia Luokka:Lontoon pormestarit Luokka:Yhdistyneen kuningaskunnan vaalit
Raimondo Montecuccoli

Raimondo Montecuccoli (1609–1680) oli italialaissyntyinen Itävallan sotamarsalkka. Montecuccoli syntyi Italiassa taisteli Saksassa, Flanderissa ja Hollannissa ja otti osaa Breitenfeldin, Lutzenin ja Nördlingenin taisteluihin. Hän joutui ruotsalaisten vangiksi 1639 mutta pääsi vapaaksi ja kunnostautui myöhemminkin kolmikymmenvuotisessa sodassa ja kohosi kenraaliksi. Hän oli myös vähän aikaa Modenan herttuan palveluksessa. Oli sittemmin hovineuvoston jäsenenä Wienissä hänet lähetettiin diplomaattisiin lähetystöihin ja oli lähettiläänä Kristiinan hovissa Ruotsissa sekä hänen matkallaan Roomaan. Hän auttoi 1657 Puolan Juhana Kasimiria Transilvanian Yrjö Rakoczia ja Ruotsia vastaan 1658 hänet nimitettiin sotamarsalkaksi ja lähetettiin auttamaan Tanskaa ruotsalaisia vastaan jotka hän karkotti Holsteinistä, Slesvigistä ja Jyllannista. Hän sai sitten päällikkyyden sodassa turkkilaisia vastaan jotka hän voitti St Gotthardin taistelussa 1664. Hän tuli myös hovineuvoston puheenjohtajaksi. Montecuccoli taisteli Hollannin sodassa 1672-1673 ja 1675 ranskalaisia vastaan osaksi menestyksellä hänen sodankäyntitapansa oli varovainen ja johdonmukaisesti suunniteltu. Hän oleskeli keisarin hovissa oppineitten seurassa ja hän jätti jälkeensä sota ja valtiotieteellisiä teoksia ja runoja. == lähteet== *https://runeberg.org/tieto/6/0351.html *https://runeberg.org/pieni/3/0112.html Luokka:Vuonna 1609 syntyneet Luokka:Vuonna 1680 kuolleet Luokka:Kondottieerit Luokka:Sotateoreetikot Luokka:Itävallan marsalkat Luokka:Italialaiset aateliset
Sveitsin perustuslaki

Sveitsin valaliiton liittovaltion perustuslaki (, , , ) on Sveitsin kolmas ja nykyinen liittovaltion perustuslaki. Siinä määritellään Sveitsin valaliitto 26 kantonin liittotasavallaksi. Perustuslaki sisältää luettelon yksilön ja kansan oikeuksista (mukaan lukien oikeus vaatia kansanäänestystä liittovaltion laeista ja perustuslain muutoksista), määritellään kantonien ja liittovaltion vastuualuet sekä määritellään liittovaltion hallintoviranomaiset. Perustuslaki hyväksyttiin kansanäänestyksessä 18. huhtikuuta 1999, jossa sekä kansan enemmistö ja enemmistö kantoneista äänestivät sen puolesta. Perustuslaki tuli voimaan vuoden 2000 alusta ja se korvasi aiemman liittovaltion perustuslain vuodelta 1874.Federal Constitution ==Lähteet== ==Aiheesta muualla== * Englanninkielinen käännös Sveitsin perustuslaista Luokka:Perustuslait Luokka:Sveitsin laki
Itävallan perustuslakituomioistuin

Itävallan perustuslakituomioistuin (, VfGH) on maailman vanhin perustuslakituomioistuin ja se perustettu vuonna 1920.Austria: The First to Court the Constitution Se valvoo Itävallan lainsäädännön, asetusten ja muiden määräysten perustuslainmukaisuutta sekä alempien oikeusasteiden päätösten perustuslainmukaisuutta. Perustuslakituomioistuin ratkaisee myös tuomioistuinten väliset kiistat, tuomioistuinten ja hallinnon väliset erimielisyydet sekä liittovaltion ja osavaltion hallitusten erimielisyydet. Se myös kuulee vaalivalitukset, asettaa vastuuseen valitut virkamiehet ja poliittiset nimitetyt henkilöt toimistaan virassa ja ratkaisee Itävaltaa ja sen hallintoa koskevat korvausvaatimukset. Perustuslakituomioistuimessa on neljätoista jäsentä ja kuusi varajäsentä, jotka presidentti nimittää Itävallan hallituksen, kansallisneuvoston ja liittoneuvoston ehdotuksista. Hallitus asettaa ehdolle puheenjohtajan, varapuheenjohtajan, kuusi lisäjäsentä ja kolme varajäsentä, Kansallisneuvosto asettaa ehdolle kolme jäsentä ja kaksi varajäsentä ja Liittoneuvosto asettaa ehdolle loput kolme jäsentä ja loput yhden varajäsenen. Ehdokkaalla tulee olla juristin tutkinto ja hänen on työskennellyt vähintään kymmenen vuotta sellaisessa tehtävässä, joka edellyttää oikeustieteen tutkintoa. Heidän ei kuitenkaan tarvitse harjoittaa lakia missään erityisessä asemassa. Hallituksen ehdolle asettamien tuomareiden on kuitenkin oltava oikeuslaitoksen jäseniä (Richterstand) tai virkamiehiä (Verwaltungsbeamte) tai heillä on oltava täysi professuuri (Professur). Richterstandin jäsenet ovat juristeja, jotka ovat suorittaneet tuomarin jatkokoulutuksen ja ovat läpäisseet loppukokeen ja ovat siten oikeutettuja tuomarin nimitykseen. Ehdokkaat eivät saa olla kansallisen tai osavaltion lainsäädäntöelimen jäseniä eivätkä minkään poliittisen puolueen virkamiehiä tai työntekijöitä. Sekä perustuslakituomioistuimen jäsenet että varajäsenet eläköityvät sen vuoden viimeisenä päivänä kun täyttävät seitsemänkymmentä. Perustuslakituomioistuin kokoontuu harvoin täysistunnossa ja kuulee harvoin suullisia perusteluja. Useimmat tapaukset nykyään ratkaistaan suljettujen ovien takana joko yhdeksän tai viiden jäsenen paneelissa. Mielipiteet ovat yleensä ytimekkäitä ja akateemisia. Perustuslakituomioistuimen asema lainsäädännön korkeimpana tulkitsijana on perustuslaillisesti erittäin voimakas, mutta se on historiallisesti osoittanut huomattavaa oikeudellista pidättyväisyyttä tässä. ==Lähteet== ==Aiheesta muualla== * Perustuslakituomioistuimen viralliset sivut (saksaksi ja englanniksi) Luokka:Itävalta Luokka:Korkeimmat oikeudet
AIA Group

AIA Group Limited () on suuri Aasian-Tyynenmeren alueella toimiva vakuutusyhtiö, jonka kotipaikka on Kiinan Hongkongissa. Yhtiön perusti Cornelius Vander Starr Shanghaissa vuonna 1919. Nykyään yhtiön osake noteerataan Hongkongin pörssissä. Vuonna 2021 yhtiö oli maailman suurimpia pörssiyhtiöitä listaavalla Fortune Global 500 -listalla sijalla 213. AIA Group oli aiemmin osa yhdysvaltalaista American International Group -vakuutuskonsernia (AIG), mutta vuoden 2008 talouskriisissä tämä yhtiö velkaantui pahoin. Yhdysvaltain keskuspankki hätälainoitti AIG-konsernia kaikkiaan noin 182 miljardilla dollarilla. Lainojen takaisinmaksamiseksi AIG (ja Yhdysvaltain keskuspankki) myi AIA:n hallintaan oikeuttavat osakkeet vuoteen 2012 mennessä, ja AIA järjesti myös osakeannin vuonna 2010. AIA Groupista tuli tällöin itsenäinen pörssinoteerattu osakeyhtiö. AIA Group on läsnä muun muassa Australiassa, Bruneissa, Etelä-Koreassa, Filippiineillä, Indonesiassa, Kambodiassa, Kiinassa (sis. Hongkong ja Macau), Malesiassa, Singaporessa, Sri Lankassa (97 % osuusyhtiö), Taiwanissa, Thaimaassa, Uudessa Seelannissa ja Vietnamissa. Lisäksi vakuutusyhtiöllä on Intiassa 49-prosenttisesti omistettu yhteisyritys ja Myanmarissa edustus. Yhtiöllä on 38 miljoonaa yksittäistä henkilövakuutusasiakasta ja 16 miljoonaa ryhmävakuutuksen asiakasta (2020). Kiinan markkinoiden osuus liikevaihdosta on noin puolet, ja tästä suuruusluokkaa kaksi kolmasaosaa tuli Hongkongista. == Lähteet == == Aiheesta muualla == Luokka:Kiinalaiset pörssiyhtiöt Luokka:Vakuutusalan palveluntarjoajat Luokka:Hongkongilaiset yritykset
Bess (Bessin albumi)

Bess on samannimisen laulajan debyyttialbumi, joka julkaistiin 22. marraskuuta 2019. Bess on kirjoittanut suurimman osan kappaleista itse. Albumia ovat olleet mukana tekemässä Vilma Alina, Jenna Alexa, Matias Melleri, Leo Jupiter sekä Tuomo Kojander. == Kappaleet == # # # # # # # # # # # # # # == Lähteet == Luokka:Vuoden 2019 esikoisalbumit
Suotuisten pilvien ritarikunta

Suotuisten pilvien ritarikunta () on taiwanilainen ritarikunta, joka on tarkoitettu ansioituneille taiwanilaisille virkamiehille tai sellaisille ulkomaalaisille, jotka ovat tehneet merkittäviä tekoja Taiwanin hyväksi. Virkamiesten kohdalla tällaisiksi ansioiksi luetaan mm. yli 10 vuoden palvelus kun taas muiden kohdalla mm. merkittävän hyväntekeväisyysjärjestön perustaminen tai kansalaisdiplomatia. Ritarikunnan jäsenyys voidaan myöntää myös postuumisti. Viimeksi näin tehtiin vuonna 2020, jolloin se myönnettiin Tšekin senaatin puhemiehelle, Jaroslav Kuberalle. Ritarikunta on perustettu vuonna 1941 ja siinä on yhdeksän luokkaa: * 1. luokka (erikoissuurristi) * 2. luokka (suurristi) * 3. luokka (vihreä suurristi) * 4. luokka (erikoiskravaatti) * 5. luokka (kravaatti) * 6. luokka (erikoisruusuke) * 7. luokka (ruusuke) * 8. luokka (erityisnauha) * 9. luokka (nauha) == Lähteet == Luokka:Taiwanin kunniamerkit
Loistavan tähden ritarikunta

Loistavan tähden ritarikunta () on taiwanilainen ritarikunta, joka on tarkoitettu erityisen ansioituneille yksilöille. Nämä voivat olla niin Taiwanin kansalaisia kuin ulkomaalaisiakin. Taiwanin sisäministeriön mukaan myöntökriteerit ovat melko lailla samat kuin Suotuisten pilvien ritarikunnan kohdalla. Kunniamerkin voi saada pitkästä ja ansioituneesta virkamiesurasta (vain taiwanilaiset virkamiehet), merkittävästä hyväntekeväisyystyöstä ja taiwanilaiset kulttuurin merkittävästä edistämisestä. Ritarikunta on perustettu vuonna 1941 ja siinä on yhdeksän luokkaa: * 1. luokka (erikoissuurristi) * 2. luokka (suurristi) * 3. luokka (purppura suurristi) * 4. luokka (erikoiskravatti) * 5. luokka (kravatti) * 6. luokka (erikoisruusuke) * 7. luokka (ruusuke) * 8. luokka (erikoisnauha) * 9. luokka (nauha) == Lähteet == Luokka:Taiwanin kunniamerkit
Red and Blue Baby

Red and blue baby on Pintandwefallin viides studioalbumi, joka julkaistiin 27. tammikuuta 2017. == Kappaleet == # # # # # # # # # # # # == Arvostelut == * Savon Sanomat: Pintandwefall: Red and Blue Baby Viitattu 13.1.2022. * Soundi: Pintandwefall ei varmistele – Uusi levy etsii ja löytää sattumanvaraisella logiikalla Viitattu 13.1.2022. == Lähteet == Luokka:Pintandwefallin albumit Luokka:Vuoden 2017 albumit